**Zmluva o dielo**

uzavretá podľa § 536 a nasl. zákona č. 513/1990 Zb. Obchodný zákonník v znení neskorších predpisov (ďalej len „**ObZ**“)

 (ďalej len „**Zmluva**“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené: Ing. Tatiana Kratochvílová, námestníčka primátora Hlavného mesta Slovenskej republiky Bratislavy na základe Podpisového poriadku účinného ku dňu podpisu tejto Zmluvy IČO:00 603 481, DIČ: 2020372596, IČ DPH: SK2020372596, Bankové spojenie: Československá obchodná banka, a.s., číslo účtu(IBAN): SK37 7500 0000 0000 2582 9413, ………………, .................@bratislava.sk, tel.:…………….

( ďalej len **„Objednávateľ”** )

a

**\_\_,** so sídlom **\_\_**, zastúpené **\_\_**, IČO: **\_\_**, DIČ: **\_\_**, Bankové spojenie: **\_\_**, IBAN: **\_\_**, SWIFT: **\_\_**,

( ďalej len **„Zhotoviteľ**” )

( spoločne ďalej tiež ako **„zmluvné strany**”)

za nasledovných zmluvnými stranami dohodnutých podmienok:

**Preambula**

Táto Zmluva sa uzatvára ako výsledok použitia postupu zadávania podlimitnej zákazky podľa §112 a násl. zákona č. 343/2015 Z.z. o verejnom obstarávaní v znení neskorších predpisov (ďalej ako „**zákon o verejnom obstarávaní**“ alebo **„ZVO“**).

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 zákona o verejnom obstarávaní.

Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Článok I**
**Predmet zmluvy**

* 1. Predmetom Zmluvy je záväzok Zhotoviteľa, že pre Objednávateľa vykoná vo vlastnom mene, na vlastnú zodpovednosť a s odbornou starostlivosťou dielo a toto dielo mu odovzdá podľa podmienok Zmluvy. Dielom podľa Zmluvy sú stavebné práce: ,,**Park na Legionárskej ulici”** (ďalej len **“Dielo“** ), katastrálne územie Bratislava – Staré mesto, parc. č. 10375/1, 10375/3 .
	2. Zhotoviteľ sa zaväzuje vykonať pre Objednávateľa Dielo podľa projektovej dokumentácie, ktorá tvorí **Prílohu č. 1** a **v Prílohu č.2 (**len v elektronickej forme/na CD nosiči/na USB kľúči) tejto Zmluvy, ktorá bola poskytnutá Zhotoviteľovi ako súčasť súťažných podkladov.
	3. Objednávateľ sa zaväzuje riadne a včas vykonané Dielo od Zhotoviteľa prevziať a zaplatiť Zhotoviteľovi dohodnutú cenu vo výške a spôsobom uvedenými v článku II tejto Zmluvy.

**Článok II**

**Cena za dielo a platobné podmienky**

* 1. Zmluvné strany sa dohodli, že Objednávateľ je povinný zaplatiť Zhotoviteľovi za riadne a včas vykonané Dielo cenu vo výške **[•]** ( slovom: .......)eur bez DPH, čo predstavuje sumu **[•]** ( slovom: .......)eur s DPH. Cena za Dielo sa skladá z nasledovných položiek:

|  |  |  |
| --- | --- | --- |
|  P**or.č.** | **Stavebný objekt** | **Cena celkom v EURO bez DPH / cena celkom v EURO s DPH** |
| 1. | SO.01 BUSTA S.CHALÚPKU | [•] € / [•] € |
| 2. | SO.02 SPEVNENÉ PLOCHY | [•] € / [•] € |
| 3. | SO.03 SADOVÉ UPRAVY | [•] € / [•] € |
| 4. | SO.04 MOBILIÁR A HERNÉ PRVKY | [•] € / [•] € |
| 5. | SO.05 VEREJNÉ OSVETLENIE | [•] € / [•] € |
| 6. | SO.06 ZDRAVOTECHNIKA – ZÁVLAHA | [•] € / [•] € |
| 7. | SO.07 ZASAKOVACIE PÁSY | [•] € / [•] € |
| 8. | SO.08 OPLOTENIE | [•] € / [•] € |
| 9. | SO.09 SPEVNENÉ PLOCHY – PARKOVISKO | [•] € / [•] €  |
| 10. | SO.10 MULTIFUNKČNÉ IHRISKO  | [•] € / [•] € |
|  | **SPOLU** | **[•] € / [•] €**  |

* 1. Cena za vykonanie Diela podľa odseku 2.1. Zmluvy je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov a predstavuje odplatu za splnenie všetkých zmluvných záväzkov Zhotoviteľa vyplývajúcich zo Zmluvy a zahŕňa všetky náklady a výdavky Zhotoviteľa na splnenie Zmluvy, t.j. na riadne a včasné zhotovenie a odovzdanie Diela, vrátane potrebného materiálu, dopravy, licenčných poplatkov, primeraného zisku, nákladov za všetky činnosti, doklady a dokumenty ku kolaudácii, nákladov na označenie stavby údajmi podľa stavebného povolenia a nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vytýčenie existujúcich inžinierskych sietí, vytýčenie stavby, bezpečnostné opatrenia, atesty, certifikáty, kontrolné skúšky, správy o východiskových odborných prehliadkach a odborných skúškach vyhradených technických zariadení, náklady na prípadnú dielenskú dokumentáciu, dokumentáciu skutočného realizovania stavby, kontrolu realizácie stavby priebežným geodetickým meraním, geodetickú dokumentáciu každého realizovaného objektu v tlači aj v digitálnej forme, aktualizáciu projektov organizácie dopravy počas výstavby a POD trvalého dopravného značenia a ich odsúhlasenie v Operatívnej komisii pre určovanie dopravných značiek a dopravných zariadení Objednávateľa (ďalej len „**OK OD MG BA**“), dočasné a trvalé dopravné značenie, odsúhlasenie dopravných trás, náklady na zariadenie staveniska, jeho prevádzku a likvidáciu, vrátane zabezpečenia potrebných energií, stráženie staveniska, jeho zabezpečenie proti vstupu cudzích osôb, úhradu za užívanie verejného priestranstva, miestne poplatky, odvoz a poplatky za skládku a likvidáciu vybúraného materiálu, vodorovnú a zvislú dopravu materiálu, náklady za sťažené podmienky, územné a prevádzkové vplyvy, prácu v noci a v dňoch pracovného pokoja, náklady súvisiace s BOZP a ochranou pred požiarom a pod.. Podrobná špecifikácia ceny Diela (položkový rozpočet stavebných objektov) tvorí **Prílohu č. 3** „**Cenová ponuka Zhotoviteľa“** tejto Zmluvy**.**
	2. Zmluvné strany sa dohodli, že zálohové platby ani platbu vopred Objednávateľ Zhotoviteľovi neposkytne.
	3. Podkladom pre úhradu ceny je faktúra vystavená Zhotoviteľom po vzniku nároku Zhotoviteľa na zaplatenie ceny podľa tohto článku a doručená Objednávateľovi na adresu jeho sídla uvedenú v záhlaví tejto Zmluvy-
	4. Splatnosť faktúry je 30 dní odo dňa jej doručenia do sídla Objednávateľa. V prípade, ak na akýkoľvek objekt, ktorý je súčasťou Diela je potrebné získať kolaudačné rozhodnutie, posledná faktúra vo výške 5% ceny za dielo bude vystavená po vydaní právoplatného kolaudačného rozhodnutia. Pokiaľ súčasťou Diela nie je objekt, na ktorý je potrebné získať kolaudačné rozhodnutie, posledná faktúra sa bude vystavovať po odovzdaní a prevzatí Diela v celom rozsahu.
	5. Zhotoviteľ je oprávnený vystaviť faktúru po ukončení preberacieho konania vrátane čiastkového preberacieho konania podľa článku V tejto Zmluvy a  obdržaní Objednávateľom podpísaného preberacieho protokolu podľa bodov 5.4 a 5.5 tejto Zmluvy.
	6. Povinnou prílohou faktúry je podpísaný preberací protokol alebo čiastkový preberací protokol (v prípade, ak v zúčtovacom období prebehlo preberacie konanie podľa tejto zmluvy) a súpis prác za príslušné zúčtovacie obdobie, ktorý v súlade so Zmluvu preukazuje dodanie, vykonanie alebo poskytnutie plnenia alebo ucelenej časti plnenia, ktoré je predmetom fakturácie príslušnej faktúry. Súpis prác je Zhotoviteľ povinný vyhotoviť ako položkový súpis skutočne vykonaných prác a dodávok, pričom súpis prác musí byť potvrdený Objednávateľom.
	7. Faktúra musí spĺňať všetky náležitosti podľa zákona č. 222/2004 Z. z o dani z pridanej hodnoty v znení neskorších predpisov. Faktúry musia obsahovať aj nasledovné údaje: odvolávku na číslo Zmluvy, príp. dodatku, popis plnenia v zmysle Predmetu zmluvy a bankové spojenie. Ak faktúra nebude obsahovať správne údaje alebo prílohy podľa tejto Zmluvy, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená.
	8. Ak Objednávateľ vráti faktúru Zhotoviteľovi v súlade s odsekom 2.7 tohto článku, lehota splatnosti faktúry sa zruší a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
	9. Objednávateľ si splní svoj záväzok zaplatiť cenu alebo jej časť bankovým prevodom fakturovanej sumy v prospech účtu Zhotoviteľa, ktorý je uvedený v Zmluve. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu Objednávateľa na účet Zhotoviteľa.
	10. V prípade, ak celková cena Diela podľa tejto Zmluvy je vyššia ako 1 000 000,- EUR (slovom: jeden milión eur) bez DPH sa zmluvné strany dohodli, že z vyššie uvedenej ceny za Dielo je Objednávateľ oprávnený ponechať si určitú časť/sumu ako zádržné, a to nasledovne: Objednávateľ je oprávnený ponechať si zádržné vo výške 5 % (slovom: päť percent) z každej faktúry vystavenej Zhotoviteľom. Zádržné bude, v prípade jeho nepoužitia Objednávateľom, Zhotoviteľovi vyplatené Objednávateľom tak, že časť zádržného, t. j. 2,5 % (slovom: dva a pol percenta) z každej faktúry vyplatí Objednávateľ Zhotoviteľovi do 15 kalendárnych dní po dni právoplatnosti kolaudačného rozhodnutia na Dielo. Zvyšné zádržné vo výške 2,5 % (slovom: dva a pol percenta) z každej faktúry vyplatí Objednávateľ Zhotoviteľovi do 15 kalendárnych dní po uplynutí najdlhšej reklamačnej doby podľa tejto Zmluvy (60 mesiacov od prevzatia Diela). Objednávateľ je oprávnený zádržné použiť kedykoľvek počas celej doby trvania tejto Zmluvy a tiež po zániku Zmluvy, a to na úhradu nákladov a/alebo škody a/alebo zmluvnej pokuty, nárok na ktoré mu vznikol v súvislosti s akýmkoľvek porušením povinnosti Zhotoviteľa podľa tejto Zmluvy (najmä, nie však výlučne podľa čl. 6 tejto Zmluvy, podľa bodu 7.3. tejto Zmluvy a pod.). Objednávateľ je oprávnený jednostranne rozhodnúť, či úhradu nákladov a/alebo škody a/alebo zmluvnej pokuty uspokojí zo zádržného (úplne alebo čiastočne) alebo ju bude žiadať od Zhotoviteľa akýmkoľvek iným spôsobom. V prípade, ak zádržné nebude postačovať na úhradu vyššie uvedených nákladov a/alebo škody a/alebo zmluvnej pokuty, zostávajúcu časť uvedených nákladov a/alebo škody a/alebo zmluvnej pokuty môže Objednávateľ požadovať od Zhotoviteľa akýmkoľvek iným spôsobom.
	11. Cenu za vykonanie Diela je možné meniť len v súlade s príslušnými právnymi predpismi, najmä, nie však výlučne v súlade s § 18 zákona o verejnom obstarávaní.
	12. Ak je Zmluva výsledkom verejného obstarávania, cenu je možné meniť len na základe niektorého z dôvodov uvedených v § 18 ZVO,  a to len po vzájomnej dohode zmluvných strán a vždy len formou písomného dodatku k Zmluve.
	13. V prípade vzniku naviac prác, ktoré vyplynuli z dôvodu potreby zmeny alebo doplnenia Diela v priebehu realizácie Diela, a ktorých vykonanie je potrebné na riadne dokončenie a odovzdanie Diela, prípadné zmeny stavebných materiálov a dodávok alebo iných zmien vyvolaných zo strany Objednávateľa ovplyvňujúcich cenu, budú predmetné práce, ich rozsah a zmena ceny prerokované, odsúhlasené a doriešené medzi Objednávateľom a Zhotoviteľom prostredníctvom písomného dodatku k tejto Zmluve.
	14. Cena za vykonanie prípadných naviac prác sa dohodne na základe jednotkových cien zo súťažnej ponuky, v prípade, že súťažná cena neobsahuje položky, ktoré sú predmetom naviac prác, platí, že ocenenie naviac prác vykoná zhotoviteľ podľa Triednika stavebných prác (metodický pokyn MVRR SR č. 1/2004), a na základe aktuálneho cenníka stavebných prác ,,CENKROS“, v prípade atypických položiek, ktoré sa nenachádzajú v aktuálnom cenníku stavebných prác ,,CENKROS“, musia byť tieto ceny položiek vopred predložené a odsúhlasené Objednávateľom.

**Článok III**

**Lehota na vykonanie a odovzdanie diela**

* 1. Zhotoviteľ je povinný prevziať stavenisko formou protokolu o odovzdaní a prevzatí staveniska a začať realizovať stavebné práce do 7 (siedmych) kalendárnych dníí odo dňa doručenia písomnej výzvy od Objednávateľa na začatie stavebných prác a ukončiť ich najneskôr do 120 kalendárnych dní od odovzdania staveniska.
	2. Zhotoviteľ je povinný najneskôr v deň odovzdania staveniska Objednávateľovi predložiť:
1. všetky technologické postupy prác, ktoré sa budú realizovať na stavbe;
2. kontrolný a skúšobný plán;
3. plán BOZP
	1. Zhotoviteľ pri podpise Zmluvy, najneskôr však 5 (päť) dní pred začatím prác predloží Objednávateľovi v písomnej forme časový harmonogram realizácie Diela. Objednávateľ má právo tento časový harmonogram pripomienkovať v lehote do 5 (piatich) dní po jeho predložení, pričom Zhotoviteľ je povinný jeho pripomienky bez zbytočného odkladu zapracovať. Po odsúhlasení časového harmonogramu je Zhotoviteľ povinný ho dodržiavať, pokiaľ sa zmluvné strany nedohodnú inak.
	2. Zhotoviteľ je povinný odovzdať Objednávateľovi vykonané Dielo alebo ucelenú časť Diela do 3 (troch) dní od ukončenia stavebných prác odovzdávacím protokolom podľa článku V odsek 5.1 tejto Zmluvy.

**Článok IV**

**Podmienky vykonania diela**

* 1. Zmluvné strany sú povinné poskytnúť si navzájom všetku potrebnú súčinnosť pri vykonaní Diela, najmä sa vzájomne informovať o všetkých skutočnostiach dôležitých pre riadne plnenie Zmluvy. Objednáv ateľ je v rámci súčinnosti povinný zabezpečiť vydanie územného rozhodnutia a stavebného povolenia.
	2. Zhotoviteľ predloží doklad pri prevzatí staveniska, ktorým preukáže možnosť nakladania s komunálnymi odpadmi na území hlavného mesta SR Bratislavy, ktorým je overená kópia platnej zmluvy o nakladaní s komunálnymi odpadmi a drobnými stavebnými odpadmi uzatvorenej podľa § 269 ods. 2 Obchodného zákonníka, § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy. V prípade, že Zhotoviteľ nezabezpečuje zhodnocovanie a zneškodnenie odpadov sám, preukáže, že pri plnení Zmluvy bude mať zabezpečené služby zariadenia na zhodnocovanie odpadov, služby spaľovne, služby zariadenia na zneškodňovanie odpadov. Zhotoviteľ preukáže splnenie týchto podmienok platným rozhodnutím orgánu štátnej správy v odpadovom hospodárstve, vydaným Zhotoviteľovi alebo jeho zmluvnému partnerovi; v takom prípade Zhotoviteľ predloží zmluvu alebo prísľub, ktorým môže byť zmluva o budúcej zmluve so subjektom, ktorý prevádzkuje zariadenie na zhodnotenie biologicky rozložiteľných odpadov zo zelene, stavebného odpadu, zariadenie na energetické zhodnotenie a zneškodnenie komunálneho odpadu; doklad Zhotoviteľ doloží originálom alebo jeho úradne osvedčenou kópiou.

* 1. Miestom plnenia je Legionárska ul., parc. č. 10375/1, 10375/3, k.ú. Staré Mesto..
	2. Zhotoviteľ sa zaväzuje, že všetky práce na Diele vykoná v súlade s platnou legislatívou, predpismi a rozhodnutiami týkajúcimi sa prác v čase ich realizácie (najmä v súlade s územným rozhodnutím a stavebným povolením) a príslušnými STN.
	3. V prípade, ak na akýkoľvek objekt, ktorý je súčasťou Diela je potrebné získať kolaudačné rozhodnutie, zhotoviteľ je povinný na vlastné náklady odovzdať všetky potrebné doklady a podklady pre úspešné zabezpečenie právoplatného kolaudačného rozhodnutia na základe bodu 4.20. tejto Zmluvy. Objednávateľ ako stavebník zabezpečuje kolaudáciu. Zhotoviteľ je povinný poskytnúť Objednávateľovi maximálnu súčinnosť pri kolaudačnom konaní.
	4. Zhotoviteľ je povinný zabezpečiť na vlastné náklady minimálne jedného stavbyvedúceho na činnosti pozemné stavby alebo inžinierske stavby zodpovedného za riadenie stavebných prác. Stavbyvedúci musí spĺňať podmienky preukázané dokladom o odbornej spôsobilosti stavbyvedúceho vydaným alebo notifikovaným podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov v overenej kópii s originálom odtlačku pečiatky a s originálom podpisu odborne spôsobilej osoby (stavbyvedúci) alebo iným ekvivalentným dokladom.
	5. Zhotoviteľ je povinný zabezpečiť na vlastné náklady aby arboristické práce uskutočnili osoby s odbornou spôsobilosťou arboristu. Zhotoviteľ predloží Objednávateľovi doklad o odbornej spôsobilosti arboristu a zároveň do dňa začatia realizácie Diela predloží kontaktnej osobe Objednávateľa doklad o pracovnoprávnom pomere alebo inom zmluvnom vzťahu s odborne spôsobilým arboristom po dobu realizácie Diela. Zhotoviteľ bude povinný komunikovať arboristické práce s odborne spôsobilým zástupcom Objednávateľa najmä, avšak nie výlučne pokiaľ kontaktná osoba Objednávateľa neuvedie inak.
	6. Zhotoviteľ sa zaväzuje, že predmet zmluvy bude realizovaný kľúčovými odborníkmi podľa bodov 4.6 a 4.7 tohto článku uvedenými **Prílohe č. 6** „**Zoznam kľúčových odborníkov**” tejto Zmluvy, prostredníctvom ktorých Zhotoviteľ preukázal splnenie podmienok účasti vo verejnom obstarávaní, ktoré predchádzalo uzavretiu tejto Zmluvy. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Zhotoviteľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Zhotoviteľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.
	7. Zhotoviteľ sa zaväzuje počas trvania tejto Zmluvy, a to najmä pri výkone stavebných prác dodržiavať v plnom rozsahu všetky platné právne predpisy, v opačnom prípade zodpovedá Objednávateľovi za všetky škody, ktoré Objednávateľovi nesplnením tohto odseku vznikli.
	8. Zhotoviteľ sa zaväzuje pri výkone stavebných prác dodržiavať všetky platné predpisy bezpečnosti a ochrany zdravia pri práci a na vlastné náklady zabezpečiť koordinátora stavby pre bezpečnosť a ochranu zdravia pri práci (musí byť uvedený v zozname kľúčových odborníkov podľa Prílohy č. 6 tejto Zmluvy) podľa platných právnych predpisov vrátane projektu organizácie výstavby, a to až do odovzdania a prevzatia Diela.
	9. Zhotoviteľ je povinný zabezpečiť absolútnu súčinnosť s ďalšími dodávateľmi Objednávateľa.
	10. Pred začiatkom stavebných prác a v prípade potreby aj priebežne počas prác je Zhotoviteľ povinný všetky zmeny v projekte konzultovať s projektantom, ktorý bude pri realizácii poskytovať autorský dozor.
	11. Zhotoviteľ je povinný vyzvať stavebno-technický dozor Objednávateľa na preverenie a prevzatie všetkých prác, ktoré v ďalšom pracovnom postupe budú zakryté, alebo sa stanú neprístupnými. Výzva musí byť doručená najmenej tri pracovné dni vopred (písomne alebo elektronicky) a zaznamenaná v stavebnom denníku. V prípade ak tak Zhotoviteľ diela neurobí, je povinný znášať náklady dodatočného odkrytia, pokiaľ Objednávateľ také odkrytie požaduje.
	12. Pred začatím stavebných prác je Zhotoviteľ povinný zabezpečiť vytýčenie všetkých podzemných inžinierskych sietí ich správcami. V prípade kolízie s objektom je Zhotoviteľ povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác povinný ručne vykopať overovacie sondy. Všetku dokumentáciu k vytýčeniu podzemných inžinierskych sietí je povinný Zhotoviteľ odovzdať Objednávateľovi v štyroch kópiách.
	13. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, Zhotoviteľ sa ich zaväzuje na vlastné náklady obstarať spolu s komplexným projektom organizácie dopravy ako aj s tým súvisiace práce, pričom za jeho vyhotovenie zodpovedá Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky sa zaväzuje obstarať a poplatky za neznášať Zhotoviteľ. Poplatky a prípadné pokuty za dlhší ako dohodnutý čas užívania je povinný uhrádzať Zhotoviteľ.
	14. Pri realizácii stavebných prác, križovaní podzemných inžinierskych sietí je Zhotoviteľ povinný dodržiavať všetky predpisy a platné právne normy STN.
	15. Prevádzkové, sociálne, prípadne aj výrobné zariadenia staveniska je povinný zabezpečiť Zhotoviteľ v súlade s projektovou dokumentáciou, ktorá tvorí Prílohu č. 2 tejto Zmluvy. Zhotoviteľ je povinný najneskôr 5 (päť) dní pred začatím prác predložiť Objednávateľovi v písomnej forme Plán organizácie výstavby spolu s harmonogramom prác.
	16. Zhotoviteľ sa zaväzuje na vlastné náklady zabezpečiť ochranu stromovej vegetácie počas stavebných prác podľa platných právnych predpisov, a to až do odovzdania a prevzatia Diela.
	17. Zhotoviteľ je povinný doložiť všetky vážne lístky ako doklad o zabezpečení zhodnotenia/zneškodnenia odpadu, a to najneskôr pred vystavením poslednej faktúry a zároveň je povinný nakladať s odpadom v súlade s hierarchiou odpadového hospodárstva.
	18. Zhotoviteľ je povinný k odovzdaniu Diela pripraviť Projekt skutočného vyhotovenia jednotlivých stavebných objektov nasledovne:
		1. geodetickú dokumentáciu skutočného vyhotovenia (každého objektu) potvrdenú zodpovedným geodetom (4 x v tlači a 1 x na CD);
		2. vloženie geodetickej dokumentácie do digitálnej mapy mesta );
		3. dokumentáciu skutočného realizovania stavby (každého objektu) potvrdenú odborne spôsobilými osobami Zhotoviteľa (4x v tlači a 2 x na CD/USB);
		4. dokumentáciu k odovzdaniu diela vrátane elaborátu kvality so zoznamom a vyhodnotením skúšok a všetky certifikáty použitých a zabudovaných materiálov (4 x v tlači a 2 x na CD/USB);
		5. plán starostlivosti o zeleň (4 x v tlači a 2 x na CD/USB);
		6. manuály prevádzky a údržby jednotlivých objektov (4 x v tlači a 2 x na CD/USB).
	19. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky MPSVaR 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je zodpovedný za to, že práceneschopnosť, dovolenky a iná absencia pracovníkov neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior). Zhotoviteľ je povinný dodržiavať opatrenia na ochranu majetku Objednávateľa a tretích osôb. Ak Zhotoviteľ vo verejnom obstarávaní, ktorého výsledkom je táto Zmluva, preukázal splnenie podmienok účasti určených podľa § 34 ods. 1 písm. g) zákona o verejnom obstarávaní osobou podľa § 34 ods. 3 zákona o verejnom obstarávaní, musí táto osoba reálne vykonávať stavebné práce alebo služby, na ktoré kapacity poskytla.
	20. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
	21. Zhotoviteľ je povinný zhotoviť Dielo vlastnými kapacitami. Zhotoviteľ však môže poveriť vykonaním časti Diela aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky, a to aj vo vzťahu k zákonu o verejnom obstarávaní. Zhotoviteľ zodpovedá za riadne vykonanie Diela počas celého trvania tejto Zmluvy, a to bez ohľadu na to, či Zhotoviteľ sám vykonal Dielo, alebo využil na vykonanie Diela subdodávateľov. Objednávateľ nenesie akúkoľvek zodpovednosť voči subdodávateľom Zhotoviteľa. Zhotoviteľ garantuje podpisom tejto Zmluvy spôsobilosť subdodávateľov na vykonanie Diela podľa tejto Zmluvy. Počas trvania Zmluvy je Zhotoviteľ oprávnený zmeniť subdodávateľa uvedeného v  prílohe č. 4 k tejto Zmluve (ďalej len ako „**príloha č. 4**“) výlučne na základe predchádzajúceho písomného súhlasu udeleného Objednávateľom a následne uzavretého dodatku k tejto Zmluve. Zoznam subdodávateľov bude tvoriť prílohu č. 4 tejto Zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. Nový subdodávateľ musí spĺňať povinnosť zápisu v registri partnerov verejného sektora podľa príslušných ustanovení tejto Zmluvy a podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
	22. Objednávateľ má právo odmietnuť uzavrieť dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.). Zhotoviteľ vyhlasuje, že príloha č. 4 zmluvy obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní účinného v čase uzavretia Zmluvy. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**údaje**“). Zmenu údajov akéhokoľvek subdodávateľa je Zhotoviteľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
	23. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľoch najneskôr do 5 (piatich) kalendárnych dní pred vykonaním zmeny.
	24. Zhotoviteľ je povinný viesť odo dňa prevzatia staveniska o prácach, a dodávkach, ktoré vykonáva stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Na stavbe musí byť tiež k dispozícii projektová dokumentácia stavby a všetky doklady, týkajúce sa uskutočňovanej stavby.
	25. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
	26. V prípade, ak sa akákoľvek časť Diela a/alebo dokumentácia prislúchajúca k Dielu alebo s Dielom súvisiaca (ďalej len „**Dokumentácia**“) vypracované Zhotoviteľom, považuje za dielo podľa zákona č. 185/2015 Z. z., Autorský zákon (ďalej len „**Autorský zákon**“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú časť Diela a/alebo Dokumentáciu voľne používať  podľa vlastného uváženia Objednávateľa. Objednávateľ je oprávnený najmä, nie však výlučne rozmnožovať, spracovávať a upravovať časť Diela a/alebo Dokumentáciu a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenej časti Diela a/alebo Dokumentácii podľa § 32 Autorského zákona, v neobmedzenom územnom rozsahu a neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať autora/Zhotoviteľa o osobe postupníka. Zhotoviteľ týmto vyhlasuje, že takéto použitie časti Diela a/alebo Dokumentácie nie je porušením povinnosti mlčanlivosti podľa tejto Zmluvy. Licenčné poplatky za použitie časti Diela a/alebo Dokumentácie (vrátane odmeny za každé ďalšie použitie časti Diela a/alebo Dokumentácie) sú zahrnuté v cene za dielo podľa článku II. tejto Zmluvy.
	27. Zhotoviteľ sa zaväzuje predložiť Objednávateľovi do 15 dní po podpise Zmluvy poistný certifikát na poistenie Diela, pričom minimálna poistná suma bude vo výške ceny Diela počas jeho realizácie až po prevzatie Diela na základe preberacieho protokolu. Predmetom tohto poistenia bude okrem poistenia Diela aj poistenie zodpovednosti za vadný výrobok.
	28. Zhotoviteľ predloží Objednávateľovi pri podpise Zmluvy poistný certifikát na poistenie zodpovednosti za škodu podľa bodu 4.28 vyššie.
	29. Zhotoviteľ je povinný zabezpečiť, aby poistné zmluvy v zmysle bodu 4.29 a 4.30 boli udržiavané v platnosti a účinnosti po celý čas vykonávania Diela v súlade s podmienkami Zmluvy. Zhotoviteľ je povinný predložiť Objednávateľovi potvrdenie od príslušnej poisťovne o platnosti poistenia kedykoľvek počas realizácie Diela, najneskôr do 3 dní od doručenia žiadosti Objednávateľa.
	30. Vlastníkom zhotovovaného Diela sa stáva Objednávateľ protokolárnym prevzatím zhotovovaného Diela alebo jeho časti Objednávateľom.
	31. Zhotoviteľ v plnom rozsahu zodpovedá za nebezpečenstvo vzniku škody na Diele, za akékoľvek zhoršenie Diela, a akékoľvek iné škody vzniknuté Objednávateľovi resp. tretím osobám v súvislosti s vykonávaním Diela počas celej doby realizácie Diela (vrátane škôd, ktoré budú spôsobené okrem iného napr. krádežou materiálu, výrobných prostriedkov resp. vandalizmom a pod), t.j. v období od podpísania protokolu o odovzdaní a prevzatí staveniska až do momentu podpísania preberacieho protokolu.
	32. Zhotoviteľ je povinný vykonať všetky potrebné opatrenia potrebné na to, aby sa predchádzalo vzniku akýchkoľvek škôd na Diele a škôd súvisiacich s vykonávaním Diela, resp. aby sa predchádzalo akémukoľvek zhoršeniu Diela, a to najmä, nie však výlučne: realizovať nepretržité stráženie staveniska;

4.34.1 realizovať oplotenie staveniska a udržiavať ho na vlastné náklady v plne funkčnom stave počas celej doby vykonávania Diela;

4.34.2. zamedziť prístup na stavenisko akýmkoľvek nepovolaným osobám,

4.34.3 neporušiť štátnu niveláciu.

* 1. Zhotoviteľ berie na vedomie, že Dielo podľa tejto Zmluvy by malo byť financované/spolufinancované Objednávateľom z prostriedkov, ktoré Objednávateľovi na tento účel poskytne Európska únia (napr. z fondov Európskej únie). Zmluvné strany sa týmto výslovne dohodli, že pojmy uvedené v bodoch 4.33 až 4.37 tejto Zmluvy sa vykladajú tak, ako je uvedené v príslušných platných právnych predpisoch SR a/alebo EÚ.
	2. Zhotoviteľ je povinný v lehote určenej Objednávateľom poskytnúť Objednávateľovi akúkoľvek súčinnosť požadovanú Objednávateľom v písomnej výzve doručenej Zhotoviteľovi, súvisiacu s Dielom a/alebo plneniami podľa tejto Zmluvy, ktorej poskytnutie bude Objednávateľ od Zhotoviteľa požadovať, najmä, avšak nie výlučne, v súvislosti s podávaním žiadosti o nenávratný finančný príspevok z fondov Európskej únie a iných povinností vyplývajúcich z financovania/spolufinancovania z fondov Európskej únie vo vzťahu k riadiacemu orgánu, sprostredkovateľskému orgánu alebo iným oprávneným subjektom.
	3. Objednávateľ je oprávnený odstúpiť od tejto Zmluvy bez akýchkoľvek sankcií v prípade, kedy ešte neprišlo k plneniu z tejto Zmluvy medzi Objednávateľom a Zhotoviteľom a Objednávateľovi bolo zamietnuté financovanie/spolufinancovanie ceny za Dielo alebo akejkoľvek jeho časti z finančných príspevkov, ktoré na tento účel mala poskytnúť Európska únia Objednávateľovi.
	4. Zhotoviteľ je povinný strpieť výkon kontroly/auditu súvisiaceho s Dielom a/alebo plneniami podľa tejto Zmluvy kedykoľvek počas platnosti a účinnosti akejkoľvek zmluvy o poskytnutí nenávratného finančného prostriedku, na základe ktorej Objednávateľ financoval/spolufinancoval cenu za Dielo a prípadne aj po skončení jej účinnosti, ak to bude nevyhnutné, a to na túto činnosť oprávnenými osobami (napr. poskytovateľ nenávratného finančného prostriedku, Útvar následnej finančnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými platnými právnymi predpismi SR a/alebo EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť.
	5. Zmluvné strany berú týmto na vedomie a výslovne súhlasia, že všetka dokumentácia vytvorená pri realizácii alebo v súvislosti s realizáciou Diela a/alebo súvisiaca s touto Zmluvou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov Zhotoviteľa.

**Článok V**

**Preberacie konanie**

* 1. Zhotoviteľ je povinný odovzdať Dielo Objednávateľovi bez vád a v lehote podľa článku III Zmluvy. Pojem dielo bez vád pre účely tejto Zmluvy znamená dielo, ktoré spĺňa kvalitatívne a kvantitatívne vlastnosti podľa Zmluvy a zároveň je v súlade so všeobecne záväznými právnymi predpismi. Zhotoviteľ odovzdá Dielo predložením odovzdávacieho protokolu Objednávateľovi. Ak Zhotoviteľ má na základe harmonogramu realizácie Diela alebo po dohode s Objednávateľom odovzdať ucelenú časť Diela formou čiastkového odovzdávacieho protokolu, pre tento prípad pojem Dielo použité v tomto článku zahŕňa a označuje tiež ucelenú časť Diela a pojem preberacie konanie zahŕňa a označuje tiež čiastkové preberacie konanie, týkajúce sa len ucelenej časti Diela.
	2. Dňom odovzdania Diela podľa odseku 5.1 Zmluvy sa začína preberacie konanie. Preberacie konanie trvá najviac 14 dní od odovzdania Diela. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľovi skutočnosť, že Dielo ma vady.
	3. V prípade, že Dielo má vady, Zhotoviteľ je povinný ich odstrániť a Dielo bez vád Objednávateľovi odovzdať v primeranej lehote poskytnutej Objednávateľom na odstránenie týchto vád, čím začína nové preberacie konanie.
	4. Ak odovzdané Dielo nemá zjavné vady, Objednávateľ doručí bez zbytočného odkladu Zhotoviteľovi preberací protokol, ktorý je podkladom na vystavenie faktúry spolu so súpisom prác.
	5. Pre vylúčenie pochybností, odovzdávací, preberací protokol a oznámenie o vadách podpisujú v mene zmluvných strán ich kontaktné osoby špecifikované v článku X odsek 10.1 Zmluvy.

**Článok VI**
**Zmluvná pokuta, úroky z omeškania**

6.1. V prípade, ak Zhotoviteľ bude v omeškaní s riadnym a včasným odovzdaním Diela alebo jeho ucelenej časti, je Objednávateľ oprávnený od Zhotoviteľa požadovať úhradu zmluvnej pokuty vo výške 578 eur za každý deň omeškania s odovzdaním riadne vyhotoveného Diela alebo ucelenej časti Diela.

6.2. V prípade, ak sa ktorékoľvek z vyhlásení Zhotoviteľa podľa článku IV odsek 4.21 Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Zhotoviteľovi aj opakovane.

6.3. Ak sa Objednávateľ omešká so zaplatením ceny za Dielo, Zhotoviteľ je oprávnený voči nemu uplatniť úroky z omeškania z nezaplatenej sumy podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.

6.4. Zmluvné strany sa dohodli, že Objednávateľ je oprávnený započítať si akúkoľvek svoju pohľadávku voči Zhotoviteľovi vrátane budúcej, nesplatnej a/alebo premlčanej aj bez súhlasu Zhotoviteľa oproti akejkoľvek pohľadávke Zhotoviteľa voči Objednávateľovi. O započítaní pohľadávky je Objednávateľ povinný písomne informovať Zhotoviteľa. .

6.5. Uplatnením zmluvnej pokuty u Zhotoviteľa a/alebo zaplatením zmluvnej pokuty Zhotoviteľom nie je dotknuté právo Objednávateľa uplatňovať u Zhotoviteľa v plnom rozsahu náhradu škody spôsobenú porušením povinností zo strany Zhotoviteľa, na ktoré sa vzťahuje zmluvná pokuta.

**Článok VII**

**Zodpovednosť za vady**

* 1. Zhotoviteľ zodpovedá za to, že Dielo nemá v čase jeho odovzdania a prevzatia a počas záručnej doby žiadne vady. Zhotoviteľ zodpovedá za to, že Dielo bude vykonané v súlade s podmienkami stanovenými touto Zmluvou, súťažnými podkladmi, všeobecne záväznými právnymi predpismi a technickými normami a že v čase odovzdania a počas záručnej doby nebude mať žiadne vady a bude mať vlastnosti, dohodnuté v tejto Zmluve a v prílohách, tvoriacich jej neoddeliteľnú súčasť.
	2. Vadou sa rozumie akákoľvek odchýlka v kvalite, rozsahu alebo v parametroch Diela, stanovených v tejto Zmluve, v prílohách tvoriacich jej neoddeliteľnú súčasť, vo všeobecne záväzných právnych predpisoch a technických normách, platných v Slovenskej republike. Za vady Diela sa považujú aj chýbajúce alebo neúplné doklady, ktoré je Zhotoviteľ povinný podľa Zmluvy odovzdať Objednávateľovi spolu s Dielom.
	3. Záručná doba na Dielo je 60 mesiacov od prevzatia Diela. Na technologické časti Diela je záručná doba 24 mesiacov. Obe záručné doby začínajú plynúť dňom doručenia preberacieho protokolu podľa článku V odsek 5.4 Zmluvy. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	4. Zhotoviteľ sa zaväzuje v záručnej dobe bezplatne odstrániť reklamované vady Diela bez zbytočného odkladu, najneskôr však v lehote 14 dní od doručenia reklamácie, ak sa zmluvné strany nedohodnú inak. V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká Objednávateľovi nárok voči Zhotoviteľovi na uplatnenie zmluvnej pokuty vo výške 200,- (slovom: dvesto eur) za každý deň omeškania s odstránením vady. Objednávateľ má súčasne právo odstrániť tieto vady sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady, Zhotoviteľovi formou vystavenia osobitnej faktúry na Zhotoviteľa a Zhotoviteľovi vzniká povinnosť tieto náklady Objednávateľovi uhradiť. Po odstránení vád, zistených pri odovzdaní a prevzatí Diela a/alebo po odstránení reklamovaných vád, pripraví Zhotoviteľ záznam, ktorý potvrdia svojím podpisom zodpovední zástupcovia oboch zmluvných strán.
	5. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.

**Článok VIII**

**Ukončenie zmluvy**

* 1. Zmluva sa uzatvára na dobu určitú, a to do riadneho vykonania Diela a zaplatenia ceny za Dielo. Tým nie je dotknutý článok VII Zmluvy.
	2. Objednávateľ je oprávnený písomne s uvedením dôvodu odstúpenia odstúpiť od Zmluvy, ak:
		1. sa Zhotoviteľ dostane do omeškania s riadnym vykonaním Diela alebo jeho ucelenej časti o viac ako 30 (tridsať) kalendárnych dní;
		2. sa Zhotoviteľ dostane do omeškania s odstránením vád Diela o viac ako 14 (štrnásť) kalendárnych dní;
		3. dôjde k porušeniu inej zmluvnej povinnosti Zhotoviteľom a ak nedôjde k vykonaniu nápravy ani v primeranej lehote (t.j. minimálne 14 (štrnásť) kalendárnych dní), ktorú na tento účel Objednávateľ Zhotoviteľovi prostredníctvom písomného upozornenia poskytne;
		4. Zhotoviteľ poruší povinnosť podľa bodu 4.35 tejto Zmluvy;
		5. dôjde k nadobudnutiu rozhodnutia príslušného súdu, ktorým súd vyhlási konkurz na majetok Zhotoviteľa,
		6. dôjde k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
		7. dôjde k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
		8. dôjde k zániku Zhotoviteľa bez právneho nástupcu.
	3. Zhotoviteľ je oprávnený písomne s uvedením dôvodu odstúpenia odstúpiť od Zmluvy, ak:
		1. sa Objednávateľ dostane do omeškania so zaplatením ceny za Dielo o viac ako 30 (tridsať) kalendárnych dní;
		2. mu Objednávateľ ani po opakovanej písomnej výzve neposkytne potrebnú súčinnosť podľa Zmluvy po dobu dlhšiu ako 14 (štrnásť) kalendárnych dní.
	4. Zmluva zaniká tiež písomnou dohodou zmluvných strán alebo písomnou výpoveďou Objednávateľa, aj bez uvedenia dôvodu s výpovednou lehotou 3 mesiace, ktorá začína plynúť prvý deň kalendárneho mesiaca nasledujúceho po mesiaci , kedy bola výpoveď doručená, pričom nie sú dotknuté nároky zmluvných strán na náhradu škody, úroky z omeškania a nároky na zaplatenie zmluvnej pokuty ani iné nároky, ktoré zo svojej povahy majú pretrvávať aj po zániku Zmluvy.
	5. V prípade odstúpenia od Zmluvy, táto Zmluva zaniká dňom, v ktorom bolo oznámenie o odstúpení doručené druhej zmluvnej strane.

**Článok IX**

**Doručovanie**

* 1. Zmluvné strany sa dohodli, že písomnosť podľa tejto Zmluvy je možné doručovať:
		1. elektronicky,
		2. osobne,
		3. poštou,
		4. kuriérom.
	2. Pre doručovanie sa použijú adresy zmluvných strán uvedené v záhlaví a v článku X odsek 10.1 tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.
	3. Zmluvné strany sa dohodli, že písomnosť sa na účely tejto Zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.
	4. Zmluvné strany sa dohodli, že písomnosť doručovaná elektronicky sa považuje za doručenú najneskôr prvý pracovný deň po dni jej preukázaného odoslania z elektronickej adresy určenej na doručovanie písomnosti na základe tejto Zmluvy.

**Článok X**

**Dôverné informácie a mlčanlivosť**

* 1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
	2. Zhotoviteľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia Objednávateľovi.
	3. Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
	4. Zhotoviteľ bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má Zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto Zmluve.
	5. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto Zmluvy. Poskytnutie dôverných informácií tretej osobe v nevyhnutnom rozsahu je Zhotoviteľ vždy povinný bezodkladne písomne oznámiť Objednávateľovi.
	6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami Zhotoviteľa bude považované za porušenie zo strany Zhotoviteľa, za čo bude Zhotoviteľ zodpovedný.
	7. Predchádzajúce povinnosti zachovávať mlčanlivosť sa nevzťahujú na také informácie, ktoré:
1. sú alebo sa stanú verejne dostupnými bez akéhokoľvek pričinenia zhotoviteľa; alebo
2. boli vo vlastníctve zhotoviteľa predtým, ako ich získal na základe tejto zmluvy; alebo
3. boli vyvinuté zhotoviteľom alebo v jeho mene nezávisle počas trvania povinnosti zachovávať mlčanlivosť; alebo
4. boli získané zhotoviteľom od tretej osoby, ktorá preukázala, že má právo šíriť dôverné informácie; alebo
5. boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
	1. Zhotoviteľ nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.
	2. Všetky dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Zhotoviteľom, v jeho mene alebo zástupcami Zhotoviteľa, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale Zhotoviteľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.
	3. Objednávateľ vyhlasuje a garantuje, že má právo poskytnúť dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.
	4. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
	5. Zhotoviteľ berie na vedomie, že objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
	6. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Zhotoviteľovi.
	7. Poskytnutím dôverných informácií neprechádza na Zhotoviteľa vlastnícke alebo iné právo alebo licencia k dôverným informáciám.
	8. Zhotoviteľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Článok XI**

**Spoločné a záverečné ustanovenia**

* 1. Zmluvné strany na účely vykonania Diela komunikujú tak, ako je stanovené v článku IX tejto Zmluve. Kontaktnou osobou na účel komunikácie pri plnení Zmluvy, vrátane vykonania Diela, vystavovania, zasielania, potvrdzovania a podpisovania odovzdávacích a preberacích protokolov, súpisov vykonaných prác a/alebo dodávok a faktúr je:
		1. za Objednávateľa ................
		2. za Zhotoviteľa ................
	2. Zhotoviteľ nie je oprávnený bez písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.
	3. Na Zmluvu sa vzťahujú Všeobecné zmluvné podmienky hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa ZVO zo dňa 6.9.2019, a ktoré tvoria **Prílohu č. 5** „**Všeobecné zmluvné podmienky“** tejto Zmluvy, pokiaľ nie je v tejto Zmluve dohodnuté inak. V prípade kolízie ustanovení Zmluvy a ustanovení Všeobecných zmluvných podmienok majú ustanovenia Zmluvy prednosť.
	4. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zverejnenie zabezpečuje Objednávateľ.
	5. Meniť alebo dopĺňať ustanovenia tejto Zmluvy je možné len na základe dohody zmluvných strán, formou písomných, číslovaných dodatkov v súlade s § 18 zákona o verejnom obstarávaní, podpísaných oprávnenými zástupcami obidvoch zmluvných strán. Zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných osobách a ich údajoch, zmena čísla účtu uvedeného v Zmluve a akákoľvek iná zmena, ktorá má vo vzťahu k Zmluve iba deklaratórny účinok nie je zmenou, ktorá pre svoju platnosť vyžaduje zmenu Zmluvy vo forme písomného dodatku. Takúto zmenu oznámi povinná zmluvná strana oprávnenej zmluvnej strane bez zbytočného odkladu najneskôr do 3 pracovných dní po účinnosti zmeny spôsobom dohodnutým v článku IX Zmluvy a táto zmena sa premietne do Zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, rozhodnutie zmluvnej strany, odkaz na príslušný právny predpis a podobne.
	6. Táto Zmluva je vyhotovená v 4 (štyroch) rovnopisoch s platnosťou originálu; 3 (tri) rovnopisy pre Objednávateľa a 1 (jeden) pre Zhotoviteľa.
	7. Zmluvné strany vyhlasujú, že si túto Zmluvu prečítali, neuzatvárajú ju v tiesni ani za nápadne nevýhodných podmienok, porozumeli jej a je jasným, určitým a verným vyjadrením ich vôle, čo potvrdzujú vlastnoručnými podpismi.
	8. Neoddeliteľnou súčasťou tejto Zmluvy sú:

Príloha č. 1: Projektová dokumentácia (vyhotovená spoločnosťou Guldan Architects)

Príloha č. 2: Projektová dokumentácia (vyhotovená spoločnosťou Lightech s.r.o.)

Príloha č. 3: Cenová ponuka Zhotoviteľa

Príloha č. 4: Zoznam subdodávateľov

Príloha č. 5: Všeobecné zmluvné podmienky

Príloha č. 6: Zoznam kľúčových odborníkov

* 1. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto Zmluvy majú vždy prednosť ustanovenia textu zmluvy.

V Bratislave, dňa ............................. V ...................................., dňa

**Objednávateľ: Zhotoviteľ:**  .............................................. .................................................

Ing. Tatiana Kratochvílová ..................................................

námestníčka primátora .................................................

 **Príloha č. 3**

**Cenová ponuka Zhotoviteľa**

 **Príloha č. 4**

**Zoznam subdodávateľov**

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy: .............................**

|  |  |  |  |  |  |
| --- | --- | --- | --- | --- | --- |
| Por. č.  | Subdodávateľ  | Identifikačné číslo, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, funkcia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

 ..........................................................................

 pečiatka a podpis uchádzača

 alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel ich služieb je z celkovej ceny diela  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Zhotoviteľ*  pri uzatváraní zmluvy vyplní súvisiaci formulár -*Údaje o všetkých známych subdodávateľoch na predmet zmluvy.***

|  |  |  |  |  |  |
| --- | --- | --- | --- | --- | --- |
|  |  |  |  |  |  |

 **Príloha č. 5**

**Všeobecné zmluvné podmienky**